"Cold Hand On Fire" - Cold Hand Winery
– Cold Hand On Fire –
Indvielse af vores helt nye udendørs oplevelses- og formidlingscenter “On Fire” lørdag den 1. juni 2019 kl. 19:00. Vi holder et hyggeligt åbent hus-arrangement med snacks over bål, frugtvin og god musik.
Kom endelig forbi til en hyggelig sommeraften og oplev det flotte nye center.
Kæmpestore vintønder med spisepladser – 2 gigantiske langborde – et stort sejl – et lækkert udekøkken – og så ilden… Det er rammerne for Cold Hand Winerys udendørs oplevelsescenter ”On Fire”.
Vi brænder for vores frugtvin – men vi brænder også for den gode gastronomi og oplevelser, hvor mad, mennesker og natur spiller sammen og skaber minder for livet. Vi har skabt en ramme for ekstraordinære oplevelser med frugtvin og mad i samspil. Gourmetmad, der er grillet, røget og tilberedt over åben ild, og som deles mellem gæsterne ved langbordene og i vintønderne.
I “On Fire” finder der en række helt særlige pop-up gourmetaftener sted på fastsatte datoer. Vi har til hvert arrangement inviteret en af landets ypperste gourmetkokke til at skabe smagsoplevelser ud over det sædvanlige. Det bliver hjertevarmt og “once in a lifetime” oplevelser gennemsyret af feel good. Find pop-up gourmetaftenerne nedenfor og bestil billetter.
Afhængig af sæson og vejr kan vinsmagninger også foregå i “On Fire”. Er man en gruppe på 12 personer og derover tilbyder vi jeres egen vinsmagning. Er man under 12 personer henviser vi til vores åbne vinsmagninger, som løber af stablen på fastsatte datoer.
– Overnatning –
Har I brug for overnatning i forbindelse med et af vores arrangementer, kan vi bl.a. henvise til disse overnatningssteder:
Farm61, Fladbro Kro, Hotel Randers og Best Western Kronjylland.
Der er også mulighed for at slå eget telt op i æbleplantagen ved vineriet. Der er adgang til toiletter men ikke badefaciliteter. Aftales på forhånd ved at kontakte info@coldhandwinery.dk.